**PROPOZÍCIE**

Výtvarné spektrum 2022

**59. ročník**

**celoštátnej postupovej súťaže a výstavy neprofesionálnej výtvarnej tvorby**

# VŠEOBECNÁ CHARAKTERISTIKA

* 1. **Charakteristika súťaže**
		1. Celoštátna postupová súťaž a výstava neprofesionálnej výtvarnej tvorby Výtvarné spektrum je vrcholným podujatím tohto druhu na Slovensku.
		2. Súťaž nadväzuje na viacročnú úspešnú tradíciu súťažného podujatia **Výtvarná Dubnica**,

ktoré vzniklo v roku 1963 v Dubnici nad Váhom.

* + 1. Súťaž je určená mládeži od 15 rokov a dospelým.
		2. Súťaž sa koná **každý rok**.
		3. V každom ročníku súťaže **NOC vyhlasuje odporúčanú tému**, ktorá nie je povinná.
	1. **Ciele súťaže**
		1. **Hlavným cieľom súťaže** je nadobúdanie vedomostí, rozvíjanie zručností a umelecko- odborný rast kolektívov a jednotlivcov prostredníctvom poznávania, realizácie a prezentácie neprofesionálnej výtvarnej tvorby.
		2. Ďalšími cieľmi sú:
			1. prezentovať a konfrontovať súčasnú neprofesionálnu tvorbu;
			2. podporovať rozvoj neprofesionálnej výtvarnej tvorby v celej jej žánrovej rozmanitosti – v kresbe, grafike, maľbe, priestorovej, úžitkovej a digitálnej tvorbe a v prácach intermediálneho charakteru;
			3. rozvíjať záujmy a talent v oblasti neprofesionálnej výtvarnej tvorby, oceňovať výtvarné aktivity;
			4. vyhľadávať a podporovať nové výrazné talenty z radov mládeže a dospelých

a zapájať ich do tohto súťažného hnutia v rámci celého Slovenska.

* 1. **Riadenie súťaže**
		1. Vyhlasovateľom a odborným garantom je Národné osvetové centrum z poverenia

Ministerstva kultúry SR.

* + 1. Organizátormi sú krajské a regionálne osvetové a kultúrne strediská, mestské kultúrne strediská a ďalšie kultúrne subjekty.

# ŠTRUKTÚRA SÚŤAŽE

* 1. **Kolá súťaže**
		1. Súťaž má postupový charakter a je **trojstupňová**:
			1. regionálne súťaže a výstavy;
			2. krajské súťaže a výstavy;
			3. celoštátna súťaž a výstava.
		2. Základným stupňom súťaže je regionálne kolo. Z regionálnych postupových súťaží postupujú víťazi do krajských súťaží. Víťazi krajských kôl postupujú do celoštátneho kola.
		3. Súťaž na každom stupni pozostáva z interného hodnotenia poroty, výstavy, odborného seminára a môže byť obohatená o tvorivé dielne alebo iné aktivity.
		4. Odborný rozborový seminár ako **najdôležitejšia súčasť** každého stupňa súťaže je adresný, dôsledný a opiera sa o kritériá hodnotenia uvedené v propozíciách.
		5. Na každom stupni súťaže odporúčame organizátorom zabezpečiť profesionálneho **kurátora výstavy**.
		6. Na základnom stupni súťaže sa odporúča organizovať pre súťažiacich konzultácie výtvarných prác s odborníkmi v oblasti výtvarného umenia. Konzultácie je vhodné organizovať ešte pred uskutočnením regionálneho kola a prihlásením výtvarných diel do súťaže.
		7. Termíny na ukončenie regionálnych a krajských kôl súťaže sú uvedené v samostatnom dokumente zverejnenom na stránke Národného osvetového centra.
	2. **Súťažné kategórie1 2**

# veková skupina: autori vo veku od 15 do 25 rokov

* 1. **kategória: maľba** (olej, akryl, tempera, gvaš, akvarel, pastel, kombinované techniky a pod.);
	2. **kategória: kresba a grafika** (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, tlač z plochy, monotypia, pečiatková grafika, dekalk, frotáž, koláž a jej iné podoby, dekoláž, úžitková grafická tvorba, kombinácie grafických techník a pod.);
	3. **kategória: priestorová tvorba** (skulptúra, plastika, reliéf, asambláž, objekt, inštalácia, úžitkové umenie, keramika, sklo, šperk, textil, priemyselný dizajn, land art, site-specific art, street art, light art a pod.);

# veková skupina: autori vo veku nad 25 rokov

* 1. **kategória: maľba** (olej, akryl, tempera, gvaš, akvarel, pastel, kombinované techniky a pod.);
	2. **kategória: kresba a grafika** (kresba ceruzkou, uhľom, kriedou, rudkou, perokresba, kresba štetcom, pastelom, voskovou ceruzkou, pastelkami, lavírovaná kresba, kolorovaná kresba, kombinácie kresliarskych techník, tlač z výšky, tlač z hĺbky, tlač z plochy, monotypia, pečiatková grafika, dekalk, frotáž, koláž a jej iné podoby, dekoláž, úžitková grafická tvorba, kombinácie grafických techník a pod.);
	3. **kategória: priestorová tvorba** (skulptúra, plastika, reliéf, asambláž, objekt, inštalácia, úžitkové umenie, keramika, sklo, šperk, textil, priemyselný dizajn, land art, site-specific art, street art, light art a pod.);

# bez rozlíšenia veku

1. **kategória: insitná tvorba3** (výtvarne neškolení, so špecifickým výtvarným prejavom – art

brut, naivné umenie, umenie outsiderov a pod.);

1. **kategória: digitálna tvorba** (grafický dizajn, úžitková grafická tvorba, knižný dizajn, plagát, digitálna maľba, digitálna kresba a pod.);

# kategória: experiment4

1. Porota má právo presunúť výtvarné diela súťažiacich do inej kategórie.
2. Pri dielach vytvorených kombinovanou technikou sa dielo zaraďuje do kategórie podľa výtvarnej techniky prevažujúcej v

diele.

1. Insitnou tvorbou sa nerozumie tradičná ľudová kultúra.
2. Experimentom sa rozumie výtvarné dielo, ktoré hľadá nové nezaužívané prístupy k tvorbe a môže využívať presahy do

iných médií.

# PODMIENKY PRE SÚŤAŽIACICH

* 1. **Prihlasovanie**
		1. Prihlásiť sa môžu neprofesionálni výtvarníci5 (jednotlivci alebo členovia združení/spolkov/klubov neprofesionálnych výtvarníkov), občania Slovenskej republiky a občania s trvalým pobytom na Slovensku.
		2. Do základného kola súťaže sa súťažiaci prihlasujú **podľa miesta svojho bydliska alebo pôsobenia**. Ak sa v mieste bydliska/pôsobenia neuskutoční regionálne kolo, prihlásia sa do regionálneho kola v inom regióne daného kraja, ak s tým budú súhlasiť organizátori. V ostatných prípadoch sa stáva základným stupňom súťaže krajské kolo.6 Súťažiaci sa prihlasuje len do jedného základného kola. Nie je možné súťažiť súčasne v dvoch alebo vo viacerých regiónoch.
		3. Do súťaže sa **prihlásite** vyplnením elektronického formulára na stránke Národného osvetového centra: [http://www.nocka.sk/chcemsaprihlasit.](http://www.nocka.sk/chcemsaprihlasit)
		4. Súťažné **práce sa doručujú do sídla organizátora** základného kola súťaže, do ktorého bola práca prihlásená.
	2. **Súťažné podmienky**
		1. Odporúčané témy pre 59. ročník sú: **PAMÄŤ** a **KRAJINA.**
		2. Do súťaže sa prihlasujú autori jednotlivo, nie je možné prihlásiť kolektívne práce.
		3. Súťažiaci sa prihlasuje do kategórií **podľa veku, ktorý dosiahol v roku vzniku diela**, pričom platí minimálna hranica 15 rokov.
		4. Do súťaže sa **nezaradia** práce z oblasti tradičnej ľudovej kultúry.
		5. Do súťaže sa **nezaradia** reprodukcie diel, kópie diel iných autorov, záverečné a ročníkové práce študentov škôl s výtvarným zameraním.
		6. Do súťaže budú prijaté originály výtvarných prác, realizované **v rokoch 2018 až 2022**, pričom autori **nemôžu** predložiť práce, s ktorými **už súťažili** v rámci súťaže Výtvarné spektrum v predchádzajúcich ročníkoch.
		7. Súťažiaci môžu diela prihlasovať do viacerých kategórií, s výnimkou súťažiacich v **D kategórii**

**– insitná tvorba**, ktorá **nie je kombinovateľná** s inými kategóriami.

* + 1. Maximálny počet výtvarných prác prihlásených **od jedného autora je 5** (spolu vo všetkých kategóriách).
		2. Výtvarné diela obsahujúce textové časti v inom ako v slovenskom jazyku, odporúčame odovzdávať aj s prekladom do slovenského jazyka.
		3. Výtvarné diela môžu obsahovať anotáciu (opis konceptu diela).
		4. Rozmer súťažného diela nesmie presahovať **200 x 150 cm** (tzv. čistý formát, bez rámu).
		5. Organizátor nezodpovedá za zachovávanie dobrého stavu živých súčastí výtvarných diel (živé rastliny a pod.).
		6. Každý autor je povinný svoje súťažné práce na rube **čitateľne označiť** identifikačným štítkom (vygenerovaný systémom po prihlásení) s údajmi: meno, priezvisko, adresa, vek, názov výtvarného diela, rok jeho vzniku, technika, rozmer diela, zaradenie do súťažnej
1. Súťaž nie je určená profesionálnym umelcom – absolventom (Bc., Mgr. art.) vysokých škôl výtvarného zamerania (VŠVU, Akadémie umení, Fakulta umení TUKE a ich ekvivalentov v zahraničí).
2. V prípade, že sa neuskutoční v danom regióne regionálne kolo, stáva sa základným stupňom súťaže krajské kolo.

skupiny a kategórie, informácia o ukončenom výtvarnom vzdelaní alebo štúdiu školy výtvarného zamerania, sídlo regionálneho kultúrno-osvetového zariadenia a organizátora regionálneho kola, do ktorého bola práca prihlásená.

* + 1. Všetky prihlásené výtvarné práce musia byť už pri odovzdávaní **adjustované**. Nie je nutné diela rámovať, ak je možné ich zavesenie aj bez rámu. Na každom diele sa musí nachádzať funkčný háčik alebo iný systém, ktorý umožňuje dielo bezproblémovo nainštalovať.
		2. Výtvarné dielo, ktoré **nie je možné vystaviť v originálnej podobe** (performance, site- specific art, land art a pod.), je možné odovzdávať aj vo forme fotografického záznamu v printovej verzii. Rovnako ako pri iných dielach je nutné fotografie odovzdať adjustované.
		3. Výtvarné dielo, ktorého autorským zámerom tvorcu je inštalácia diela v **digitálnej**

**podobe7** (video art a pod.), je možné odovzdávať ako:

* + - 1. **fotografický záznam** – vo formáte JPG.
			2. **videozáznam** – v digitálnej forme v MP4 v odporúčanom formáte H.264 a v kvalite full HD (1 080 p HD).

# HODNOTENIE SÚŤAŽE

* 1. **Poroty**
		1. Vymenovanie porotcov
			1. Regionálne poroty vymenujú riaditelia regionálnych a krajských osvetových stredísk, ktoré organizujú regionálne kolá súťaže. Organizátorom regionálnych kôl odporúčame vyberať porotcov z odporúčaného zoznamu porotcov, ktorý tvorí prílohu týchto propozícií, a konzultovať porotu s Národným osvetovým centrom.
			2. V odbornej porote **na krajskej úrovni** musí byť **jeden člen vybraný Národným osvetovým centrom**. Ostatných členov krajskej poroty vyberajú regionálne a krajské osvetové strediská, ktoré organizujú krajské kolá súťaže. Pri výbere porotcov odporúčame organizátorom krajských kôl vyberať z odporúčaného zoznamu porotcov, ktorý tvorí prílohu týchto propozícií.
			3. Celoštátnu porotu **vymenuje generálny riaditeľ Národného osvetového centra**.
		2. Člen odbornej poroty na každom stupni súťaže **nesmie byť v konflikte záujmov**, t. j. v porote nemá pôsobiť porotca, ktorý sa **podieľal na príprave** súťažných diel alebo je so súťažiacimi v **blízkom príbuzenskom vzťahu**.
		3. Celoštátnu výstavu zastrešuje **kurátor**, ktorého **vymenúva generálny riaditeľ Národného osvetového centra**.
1. Organizátor krajskej prehliadky spĺňa tiež všetko uvedené v bode 4.1.
	1. **Hodnotenie súťaže**
		1. Hodnotenie na nižších stupňoch súťaže prebieha udelením **ocenení a čestných uznaní**, na

celoštátnom kole sa udeľuje **hlavná cena, ocenenia a čestné uznania**.

* + 1. V odôvodnených prípadoch môže porota udeliť **špeciálne ceny**.
		2. Do **krajského kola postupujú** z regionálnych kôl iba výtvarné diela, ktorým bola **udelená**

**cena** alebo **čestné uznanie,** pričom ich počet **nie je obmedzený.**

* + 1. V **krajskom kole** porota **udelí maximálne 30 ocenení a v celoštátnom kole maximálne 40 ocenení**, z toho pomer cien a čestných uznaní nie je daný. Porota má právo ocenenia **prerozdeliť nerovnomerne medzi kategórie** podľa vlastného uváženia a kvality diel v jednotlivých kategóriách.9
		2. Do **celoštátneho kola postupujú** z krajských kôl iba výtvarné diela, ktorým bola **udelená**

**cena** alebo **čestné uznanie**.

* + 1. Poroty na každom stupni súťaže určia, ktoré výtvarné práce budú tvoriť **obsah výstavy** neprofesionálnej výtvarnej tvorby na danom stupni súťaže. Počet prác vybraných do vystavenej kolekcie sa riadi priestorovými možnosťami organizátora.
		2. Na **regionálnej** a **krajskej** úrovni spracúva a odovzdáva organizátorom výsledky súťaže vo forme **hodnotiacej správy**, ktorá obsahuje odbornú analýzu a zdôvodnenie rozhodnutia poroty, **predseda poroty**. Na **celoštátnej** úrovni to vykonáva **každý člen** odbornej poroty. Hodnotiaca správa je prílohou k propozíciám.
	1. **Kritériá hodnotenia**

# sila výpovede diela;

* + 1. **celkový výraz práce;**

# osobitosť výtvarného stvárnenia a myšlienka diela;

* + 1. **autenticita, originalita rukopisu a podanie myšlienky;**

# proporčná stavba zobrazovaného predmetu;

* + 1. **technické zvládnutie diela;**

# kompozičné riešenie diela;

* + 1. **farebné cítenie;**

# odolnosť proti komerčnému tlaku a vizuálnej povrchnosti.

* 1. **Ocenenia**
		1. Vecné ceny a diplomy.
		2. Autorská výstava v Bratislave-Starom Meste počas **Festivalu neprofesionálneho umenia TVOR•BA 2023** pre držiteľa hlavnej ceny z celoštátnej súťaže.10

Vybraná kolekcia najúspešnejších výtvarných diel sa po skončení celoštátnej výstavy v Tekovskom múzeu v Leviciach a Synagóge Levice presunie do vybranej lokality, kde bude usporiadaná repríza výstavy ocenených diel.

1. V prípade, že si to situácia vyžaduje, porota má právo neudeliť žiadnu cenu v niektorej z kategórií.
2. Autorská výstava je organizovaná až po predložení a posúdení portfólia prác držiteľa hlavnej ceny. Výstava nemusí byť realizovaná v prípade, že hodnotiaca komisia posúdi portfólio ako nedostatočné.

# KONTAKT

V prípade nejasností kontaktujte odborného pracovníka Turčianskeho kultúrneho strediska v Martine pre výtvarnú tvorbu:

# Alena Šamová

Turčianske kultúrne stredisko v Martine vytvarnictvo@tks.sk

+421